
Ji^uobas  abhioc  annis  ^utn  mihi  demandata  esset  haec  provincia  aliqua  scriptione  praefandi 
lectionilltls  nostris,  de  Philocteta  Sophoclis  fabala  scribens  quasi  praetereundo  quaedam  de 
scena  h«}us  dramatis  disserui.  Videbar  enim  mihi  hinc  petere  posse,  quae  facerent  ad 
dijudicandam.eam  disceptationem,  qnae  tum  mota  erat  inter  viros  doctissinios  de  itineribus, 
quibus  histriones  apud  veteres  intratssent  theatmm;  demonstrare  enim  conatus  sum,  in  hac 
certe  fabula  planii  fieri  non  posse,  quin  Neoptolemus,  Odysseus,  mercator  ex  orchestra  in 
scenam  adsceoderint  et  ipsum  tragoediae  ioitium  in  orchestra  sit  actuni.  Juvat  iterum  de- 
scendere  ia  ;hanc  arenam,  et  de  adornata  Oedipodis  Colonei  scena  paullo  pluribus 
disserere:  tenue  profecto  argumentum!  sed  tenues  merito  in  re  tenui  nos  continemus.  At 
quid  tandem  est  tenue,  quod  valet  ad  op«ta  antiquitatis  vel  praestantissima  magis  animo 
repraesentaoda  atque  vividam  eorura  imagioem  colUgendaro?  praesertim  quum  iDterdum  ejus- 
modi~  imago  aliquantum  adjuvet  ad  locos  quosdam  difGciliores  rectius  inteliigendos.  Accedit, 
quod  hand  scio  an  ulla  sit  antiquitatis  tragoedia,  quae  tantam  habeat  rerum  gestanim  multi- 
tudinem  et  varietatem,  quare  facile  poterit  Id  hac  trutioa  examioari,  quomodo  nobis  de  hac 
lite  commota  sit  judicandum,  si  quidem  possumu&  satis  certa  de  hac  tragoedia  colligere, 
neque  assentiendum  est  TiTO  doctb  *)  haoc  rera  ip  plane  desperatis  habenti.  Sed  nonne 
aoimi  parvi  est,  priusquam  conere,  spem  abjicere?  Cante  ageodum  est,  difficiliorem  scilicet 
et  variis  erroribus  obooxiam  rem  tractanti:  sed  ne  longus  sim,  ad  ipsam  rem  aggredior. 
Scholae  .autem  et  discentibus  scribentem  decet  panllo  altins  rem  repetere  et  totam,  quam 
fieri  poterit  brevissime,  proponere. 

Duae  erant  theatri  antiqui  partes,  in  quibns  fabnlae  agebantur,  quod  apud  nos  secus 
est,  prosceniuni  et  orchestra,  illud  histrioBum  erat,  haec  chori,  neque  tamen  altera  ab  aH«ra 
plane  erat  disjuncta  et  separata,  erant  enim  scalae,  quibns  ab  orchestra  in  prosceninm  ei 
a  tergo  imminens  et  ad  decem  vel  duodecim  pedum  altitudinem  ea  evectius  ascenderes. 
Suae  utrique  erant  portae,  majores  orchestrae,  duae,  utrimque  positae;  proscenio  contra  tres 

i*^ ^  'W  ■'•'    . 

*)  Geppert  fiber  die  Eing&nfe  zu   dem  ProBeeninm  und  der  OrcheBtra.     Beri.  p.  4.  Altcr.  BOlwe  p.  ISI. 

iD  ipso  eo,  qui  a  tergo  ei  imminebat,  pariete,  cui  scenae  erat  nomen.  CoDsentaneum  est, 
per  illas  chorum  intrasse,  has  histrionibus  maxime  patuisse,  neque  tamen  adeo  simplex  est 
res;  Julius  enim  PoUux,  qui  Commodi  imperatoris  vixit  temporibus,  luculentum  nobis  reliqiut 
testimonium  (Onomast.  IV,  19,  127),  interdum  etiam  factum  esse,  ut  per  orchestram  hi- 
striones  intrarent,  cui  rei  ipsae  scalae  ex  orchestra  in  proscenium  ducentes  possunt  esse 
testimonio.  His  innixus  argumentis  ante  hos  fere  triginta  annos  Genellius,  vir  ingeniosis- 
simus,  in  eo,  quem  de  rebus  scenicis  veterum  conscripsit,  libro  plerumque  per  orchestrae 
portas  histriones  intrasse,  quin  magnam  saepe  tragoediae  partem  in  ipsa  orchestra  actam 
statuit.  Hunc  secuti,  quum  tribus  abhinc  annis  Antigone  jussu  regis  Borussomm  artis 
amautissimi  iu  scenam  revocaretur,  per  orchestram  in  proscenium  histriones  ascenderunt. 
Laesit  tamen  ea  res  a  nostra  consuetudine  abhorrens,  non  virum  aliquem  imperitum,  sed 
ipsos  viros  doctissimos,  e  quibus  Tulkenius  *")  non  dubitavit  affirmare,  inane  illud  esse 
commentum,  et  vulgarem  introitum  patuisse  histrionibus  propter  versurarum  itioera,  nos 
diceremus  Coulissas.  Assentientem  habuit  BSckhium,  virum  illustrissimum  et  haruni 
rerum  inprimis  gnarum,  qui  facile  everti  posse  illum  Pollucis  locum  affirmavit  p.  80.  Miror 
placuisse  viris  doctissimis  pulchri  quodam  sensu  ductis  spernere  et  abjicere  veterum  testi- 
monia,  quibus  solis  tamen  nostra  harum  rerum  nititur  scientia,  quae  si  temporum  iniquitas 
hausisset,  quam  ardentibus  flagitaremus  querelis!  Quod  si  fecissent  necessitate  aliqua 
coacti  **),  me  facile  haberent  assentientem :  sin  nibil  nisi  speciem  suumque  pulchri  judiciuni 
secuti  sunt,  neminem  fugit  profecto,  quam  arctis  legibus  veteres  multis  in  rebus  usi  sint, 
quas  nos  non  solemus  ad  tam  certa  praecepta  revocare.  Satis  erit  rem  metricam  comme- 
morasse ,  et  tragoediarum  scribendarum  leges  quasdam  videri  in  Aeschyli ,  Sophoclis ,  Euri- 
pidisque  familiis  a  patre  filiis  quasi  per  manus  esse  traditas  (Geppert,  d.  altgr.  Biihne, 
p.  205),  quin  non  placuisse,  ut  unus  vir  in  pluribus  carminum  generibus  elaboraret;  quod 
quis  tandem  fugiet  nostrorum  poetarum?  Quare  licebit  tantis  viris  contradicentem  laesae 
verecundiae  crimen  effugere  et  commode  accidit,  quod  Geppertus  majore  libro  in  totam  rem 
scenicam  veterum  inquirendo  (die  altgriecbische  Biihne,  Leipz.  1843,)  hoc  nos  onere  leva- 
vit.  Qui  ut  modeste  negavit,  caute  affirroavit,  ita  et  ipse  velim  factum  et  in  illa,  quam 
ante  hoc  biennium  edidi,  dissertatiooe  et  in  his,  quae  nunc  scribo.  Quae  tum  reperisse  mihi 
visns  sum,  teneo;  nunc  autem  id  quaeramus,  ia  dramate  actionis  plenissimo,  ubi  plurimos 
huc  illuc  videas  commeantes,  utruni  necessarium  sit  statuere»  plures  etiam  fuisse,  per  quas 
histriones  commearent  portas.  Ipse  Geppertus  videtur  desperasse,  posse  omnes,  quae  hic 
commemorantur,    vias   ad    hunc   numerum   revocari  p.  124:   examinanda  tamen   res   videtur. 


*)  Ueber  die  Antigone  des  Sophorles  drei  Abhandlnngen  von  BSrkh,TOlken  und  FSrster.  Berl  1842.  p.SS. 

**)  TOlkenioB  ai  ad  VitniTiani  testem  provorat,  oblitns  est,  hanc  eo  ipso  loco  de  Bomanonim  dicere  thea- 

tro,  qai  qaam  alio  modo  construerent  prosccnium  et  praeterea,  orchestra  per  senaforum   sellas  oceapata, 

utroque  aditu,  qui  Graecis  histrionibas  hinc  patebat,    suos  interclnderent,    alinm   his  propter   versararnm 

Itinera  Tidentar  concessisse. 

Ncque  tamen   his   me   continebo  finibus.     Totam   in  animo  est   exponere  scenam,   quoraodo 
fuerit  adornata,  et  poetae  vestigiis  insistentem,  quam  maxime  fieri  poterit,  luculentara  exhi- 


bere  imaginem. 


Sed  hoc  loco,  heus  tu,  aliquis  dicat,  acta  ages;  luculenter  enim  VVunderus  in  edi- 
tione  sua  de  dramatis  scena  egit.  Non  me  fugiebat  illud,  et  bene  ille  plurima  collegit,  sed 
moleste  fero,  hic  substitisse  virum  illum,  cujus  ingenium  nec  abhorret  a  conjectura  probabili, 
nec  hebes  est  ad  acutissime  inveniendum  et  ingeniosissime ,  quae  excogitavit,  probandum. 
Sunt  enim,  quae  desiderem,  nam  nec  memorabilis  ille  ^^'aA.xeos'  ov6o< ,  qualis  fuerit,  et 
quomodo  in  scena  exhibitus  sit,  proposuit,  nec  videtur  animadvertisse,  hinc  lucem  affundi 
V.  195  sqq.  Quare  id  agemus,  ut  quae  Wuuderus  inchoavit,  nos,  ei  fieri  potest,  absolva- 
mus,  et  simul  illud,  quod  proposuimus,  dijudiceraus. 

Oedipus  quum  filiorum  scelere  et  nequitia  Thebis  esset  pulsus,  erravit  aliquamdiu 
senex,  tenui  exceptus  hospitio,  instabilis,  parva  petens,  quibus  corporis  expleret  desideria, 
minora  fereus,  dum  exhaustis  omnibus  calamitatibus ,  jactatus  miseriis,  fausto  quodam  casu 
in  Colonum,  qui  est  pagns  quidam  prope  Athenas  situs,  Sophoclis  patria,  delatus  est.  Haec 
est  ipsius  dramatis  sceua.  Videmus  senem  deplorabilem  prodeuntem  A.ntigonae  filiae  pietate 
luminis  errores  sublevantem,  squalore  obsitum,  viae  longitudiue  ita  defatigatum,  pedera  ut 
jam  non  possit  proferre:  quare  sibi  circumspicere  jubet  Antigonam  aliquam  sedem,  uihil 
curantem,  sacrone  illa  ao  profano  loco  sit  posita,  deiude  quonara  iu  loco  versentur  quaerere. 
Cui  filia  morem  gerens  considere  jubet  iu  rudi  quadam  lapidum  stnie,  0^9.)  non  quin  moneat, 
sacnun  hunc  esse  locam,  qui  obsitus  sit  lauro,  olea,  vitibus,  totusque  lusciniarum  personet 
cantu  Wund.  p.  22.  Recte  monet  Geppertus  p.  137,  fieri  vix  potuisse,  quin  quam  maxime 
poeta  ipsius  naturae  vestigia  presserit.  Incredibili  autem  quadam  hic  locus  erat  amoenitate, 
dulcissima  arborum  omnis  generis  umbra  quum  a  solis  aestu  tum  a  tempestatimi  vehementia 
tutus ;  hedera  ibi  splendentibus  foliis  conspicua ,  nigris  ornata  corymbis  et  claviculis  velut 
'manibus  subnixa  ad  arborum  ramos  erigebatur:  varii  solum  pingebant  flores,  narcissus  iu 
primis,  crocus,  aliae;  nihil  enim  negabat  nec  lenis  aura,  nec  irrigata  Cephissi  liquoribus  terra, 
nidosque  placide  in  deorum  tutela  exstruxerant  lusciniae,  eamque  indefesso  celebrabaut  cautu, 
quae  Sophocles  mollissimo  illo  cannine  v.  666  celebrans,  quara  optimc  fieri  posset,  certe  in 
scena  conspici  voluit.  Quare  non  neglexit,  opinor,  rupes,  qnibus  hic  locus  erat  insignis, 
quod  ipso  nomine  suo  TtoXvTtp^coy  KoXwvrf  prae  se  ferebat,  (Reis.  enarr.  IV.  W^und.  22. 
$.  1.)  licet  verbo  de  hac  re  poeta  non  monuerit.  Genellio  visus  est,  nil  nisi  vallem  rupibus 
obsitam  exhibuisse,  ab  una  tantum  parte  spectantiiun  oculis  oppositam,  a  tergo  in  Furiarura 
vallem  dejectara.  Conspiciuntur  taraen  hoc  in  loco  Athenae,  v.  24,  et  plurimae  hic  coeunt 
viae^  quare,  quod  Genellius  de  tota  scena  statuit,  rejiciendum  erit  ad  alteram  ejus  partem 
et  eam  quidem  sinistram,  urbs  enim  sollemni  quodara  theatri   more  dextra  conspiciebatur  *). 

—  ■  ■  >,?>fe.  ^ 

*)  PoDiu.  Onom.  IV,  19, 127,   Twv  piivTOi  TfapoSdov  tf  pihv  Se^ia  dypoB^ev  r}  ix  Xtjxivos  tj  ix 
noXsGOs  ayei,  oi  6^ dWaxoS^sv  (».  e.  peregre)  dq)ixvovfj.Evoi  xara  rijv  iripav  itgiaotv. 

I    Jam  qao  loco  Oedipus  sceDam  ingressns  sit  i{aaereoti,  hoc  certe  in  propatulo  «st,  fieri  aon 
I     posse,  ut  per  orchestram  hoc  factum  sit ;  dod.  poterat  eDim  senex  coecua  et  «xhaustis  prae- 
sertim  viribus  requiem  sibi  exoptans  per  scalarara  gradus  deduci,  ut  consideret:  aut  ia  ipsis 
gradibus  subsedisset,  aut  mirum  in  modum  moleste  ferret;  quantis  enim  dos  tixauimat  quere- 
lis  V.  195,  198 ;  ubi  descendere  unum  gradum  jubetar.     Sed  commode  accidlt,  Ut  nobis  tra- 
ditum  sit,  placuisse  Graecis,  ut,  qui  primas  partes  ageret,  prodiret  per  portam  illam,  quae  in 
media  erat  sceaa,  regiam  vocat  Vitruvius.    Haupt  Vorschule  z.  Stud.  d.  griech.  Trag.,  p.  9. 
Geppert,  d.  altgr.  BQhne,  p.  123.     Hoc  cadit  in  Oedipodem  et  hoc  tenebimus.    Jam  aliqua- 
teaus  potest  scena  adumbrari :    a  tergo  via  conspicitur,  qua  Oedipus  intravit,  ab  ejus  parte 
dextra  est  lucus  amoenissimus ,   vario   arborum   genere  obsitus,    ab   altera  fortasse   rupes 
conspiciuntur  asperae  leni  jugo  versus  urbem  dejectae,  cujus  turres  et  moenia  spectantibus 
ad  dextram  jacent.     Lucus   ille   ipse   paullo    magis  editus   lapidum   rudium   strue   illa, 
I     quam  diximus,    septus  est  et  dimidiam  fere  scenae  partem  complet,  ita  ut  hinc,   quod   post 
l     videbimus,    exiguum   spatium   pulpito   relinquatur.      Neque   tameu   ad   ipsam   portam   regiam 
I      porrigi  censeo  illam  struem,  vix  enim  videtur  poeta  vel  caecum  Oedipodem   facturus   fuisse 
|.      dicentem:   ^cfKr]6tv  H  riva  ftXircn? ,   6rij(s6v  /j,e  Ha^iSpvGov  v.  9,  si  propter  ipsam 
V      stetisset.     In    hac   lapidum  strue,   sive   magis   placet   septum   illud  vocare,   quod   e   regione 
I      portae   regiae   ad   extremam  proscenii   oram  a  parte   sinistra  porrigitur,   residens  Oedipus  "^) 
i       filiam  jubet  sciscitari  alicunde,  quibus  in  terris  versentur.     llla  vero,  non  dubium  esse,  quin 
f       Athenae  sint  in  cnnspectu,  respondet  et   adesse  viatorem  aliquem,   ex  quo  certa   comperire 
!f      possint.    Quo  facto  Oedipus  hunc  allocutus  ante  omnia  jubetur  decedere  loco,  ubi  consederit, 
\      quem  attingere  nefas  sit.     Qui  quum  commotus,  minime  vero  perterritus,    veniam   deprecari 
k      pararet  ab  eo,    quod  laesisset,   numine,    ejus  nomen   seiscitatur,   et  quum  comperisset  esse 
X      Eumenides,  tantum  abest,  ut  discedat,  ut  gratias  agat  ipsis,  seque  ut  benevole  veliot  recipere 
I       obsecret.     Attonitus  viator  ille  stare,  nec  audere  accedere,  ut  vi  illum  deturbet:  ita  prae  se 
l      fert,  se  nnnc  quidem  satis  remotum  esse  ab  Oedipode.     Noo  tamen  negat,  ei  de  loco,  quae 
l      ille  velit,  exponere:  omnem  hanc  regionem  Neptuni  esse,   aliquam  ejus   partem  teoere  Pro- 
r      metheum  Titanem;   qua   in  sepe  consederit  Oedipus,    eam    limen   aeneura,  x^Xxovv  666v, 
i      vocari  et  in  eo  summam  Atheoarum  versari,  ^peiSpi'  ^A^rjvdovi  heroem  autem  hujus  regionis 
(       praesidem   praeseotem  conspici,   equestrem   demonstrans  Coloni   statuam,    omoia   autem    illa 
non  famae  magis  celebritate,  quani  religionis  saoctitate  esse  conspicua.     Oedipus  deinde  et 
fati  imminentis  et  iosidiarum   pericuIorumqu«  memor  Theseum,   quem  huic  terrae   praeesse 
accepit,  jubet  advocare,  viatur  autem  itle'monet,  ne  discedat  ex  eo  loco,  priusquam   ab  io- 
colis  ejus  vicinitatis  acceperit,    quomodo  se   possit  religione   exsolvere,    quo   facto    discedit 
chorum  advocatunis  e  senibus  Coloniatis  compositum. 

Hinc  docemur  per  quam  ille  portam  discesserit,  fieri  enim  non  potest,  quio 
per  eaodem  Aorus  iotret;  qui  quum  propter  ipsam  personam  suam  (sunt  enim  illius  regionis 

\ «  ......      ■■■■■.■■■■■■•■%      . 

*)  Dissentiendam  ipitur  erit  a  Bffckhio  a4  ▼ernaras  OedifodJB  sedcm  n^mMitA,  f.  ti.  ,  p. 


ineolac)  ex  tlla  Pollacis  lege  per  portam  orchestrae  dextram  intrare  debeat,  sequitur,  ut  hac    . 
viator  discesserit.    Quomodo  enim  fieri  potest,  ut  per  aliam  portam,  quos  advocaverit,  adveniant,    / 
per  aliam  ipse  advocaturus  avolet,  praesertim  quum  illi,  qut  Oedipodem    non  inveoiuot,    ne   ^ 
moneant  quidem,  alia  eum  potuisse  via  ex  illo  loco  discedere.     Accedit,  quod  ex  longioquo    i 
viator   cum  Oedipode   videtur   colloqui,   quare  vix  potest  eadem,    qua  Oedipus   via  in  hunc    | 
looum  esse  delatus:  ne  multa,  ut  per  dextram  orchestrae  portam  discessit,  ita  per  siaistram    r 
intravU,   ex  orchestra  igitur   in  pulpitum  omoiDo  non  ascendit,   cujus   rei  Geppertus  (ub.  d.     ■ 
Eingange,  p.  20 — 25,)  ex  Aeschylo  duo  satie  manifesta  exempla  attulit.    Jam  possumus  alia    ^ 
ratione  hanc  confirmarc   sententiam ,    Colooi    enim   herois    equestrem    statuam    viator    ^ 
deraonstrat  59:   compertom   autem  habemus,   parietem   e   proscenio   in  orchestram   dejectum 
statuis  fuisse  ornatum:  Pollnx  IV,  19,  124,  Bockh,  p.  81,  Gepp.  altg.  Buhnc,  98,  102;    et    1 
Andocides    de  rayst.   p.  19  Bslc    testatur,    fuisse    ibi   imperatoris   alicujus   statuara   aeneam.    < 
Jam  itle  in  orchestra  stans  poterat,  quam  in  conspectu  habebat,  imaginem  digito  demonstrare, 
quae   in   scena   ne   conspidebatur  quidem.      Orchestra   igitur  viae  cujusdam   publicae  refert  ; 
imaginem,  quae  dextra  parte  iu  Coloneum  ducit  pagum,  sioistra  quo  vergat,  post  videbimus.   t 
Similia  vide  Gepp.  altgr.  B.  p.  33.     Jam  aliud  nobis   est  quaerendum,  Neptuninedelu- 
brum  in  conspectu  fuerit.     Negare  est  in  proclivi:    neque  enim  viator   demonstrat,  et  Anti- 
gonae   fugit   aciem,    et   Theseus   postquara   sacrorum    causa    eo   se    contulit,   procul   abesse 
censendus  est,  nihil  enim  eorum  videt,  quae  in  scena  geruntur,  exaudit  tamen  cbori  clamorem,    | 
et  Polyuices  priusquam  inde  arcessatur,  aliquantum  temporis  praeterit.    Censendum  est  itaque 
illud  delubrum  extra  scenam  esse  situm  in  aliquo  montis  recessu,  quem  a  parte  dextra  portae  re-    > 
giae  fuisse  statuimus.    Neque  magis  Promethei  statuam  aut  fanuni  censeo  in  conspectu  fuisse.    r 
Jam  aheneum  limen  quomodo  comparatum  fuerit,  circumspiciamus.     'Odog,  qua    j 
forma  Sophocles  utitur,  idem  est,  quod  Homerlcum  ovdos,  quod  apud  hunc  dicitur  ^aA.xeoK,    ; 
Xdiyov,  ^etfTOV,  Spvivov,  fuXivov,     Aeneum   est  non  solum  Tartari  limen,   Iliad.  &,  15,    j 
sed   etiara  Alcinoi,  Od,  H,  83,  89,  et  Pausaoias  IX,  19,  5,  tentorii  Agamemnonii  comme-  / 
morat   limen  aeneum   ad  sua   tempora   io  Aulide  servatum.     In  Odyssea   quum   adjungantur 
GraS^piol  dpyvpeoi,    dubitari  noo  potest,    quin  ibi  cogitandum    sit  de  limine   ex  aere    fuso, 
quod  secus  est  hoc  loco,  ubi  non  dubium  est,    quin  factum  fuerit   e  lapide   non   subacto  et 
iaevigato;  vocatur  enim   v.  19  'e/r'  d^iGrov  Ttirpov,  v.  101   fidS^pov  rod^  d6xe7rapvov, 
186,   dvrijtBTpov  /Sijpia  i.  e.   gradus   rupi  similis,   asper   et   impolitus    cf.   Reisig   a.  h.  I. 
Quod  autem  aeoeum  vocatur;   aeneis  vinculis  cum  vivo  soli  subjecti  saxo   erat  conjunctum. 
1583,  ;j^«Axots-  fid^poiCt  yrjBsv  ippt^oofievov,  ne  ulla  vi  aut  casu  suo  loco  posset  moveri. 
QBdS^pov  saepe  nihil  nisi  fulcrum,  ^Sog,  signiflcare   vid.  Ellendt   lex.  Soph.^     Jam  luculen- 
tius  apparet,  quid  v.  57  sibi  velit  x^^^^otcovs  6605,   pedis  enim   loco  sunt  compages    illae 
aeneae,  et  plaoe  eadem  imagine  usus  est  Hesiodus  Theog.  811 — 813. 
ivS-dSe  fxapfidpsai  re  nvXai  xa\  xdXxsos  ovSos 
*  darefMpr^s,  p{^^6i  6irfV6xie00i  dpTjpojs, 

ad  cujus  loci  simiiitudinein  fortasse  sua  expressit  Sophocles.  Limen  autem  patet  modice 
8upra  solum  extolli,  quare  multus  videmus  apud  Homeram  iu  limioe  consideittes  Od.  K,  62, 
P,  339,  quin  non  solum  transcendentes,  sed  ascendentes  etiam ;  X,  2  akto  6^  inl  fAiyav 
oi)86v,  et  descendentes,  ^,  680  rbv  Sh  xat  ovSov  ftavra.  Haud  alta  igitur  erat  lapidum 
strues  et  regionem  earo,  quam  nefas  erat  calcari,  totam  cingebat,  Schol.  v.  186.  rovrov 
Se  rov  Tcirpov  vitori^erat  rov  d/3drov  optov  „saxa  haec  fingit  sanctuarii  esse  finem." 
Apparet  enim,  ut  pnrtae  limen  non  possit  ulterius  quam  a  postibus  ad  postes  porrigi,  terrae 
alicujus  limen  totam  cingere,  qua  aditus  ad  eam  patet,  et  ita  se^s  aut  valli  esse  loco.  Ita 
dcmum  poeta  v.  18  loqui  potest,  de  iis,  quae  intra  illud  limen  sint  et  itidem  v.  187;  nisi 
quod  hoc  loco  chorus  extra  nemus  stans,  quae  trans  illani  struem  sunt,  dicit  esse  f^o? 
/Sfjjxaros  dvriTtirpov,  quae  eadem  Antigone  alia  ratione  ducta  v.  18  eftf&j  vocaverat.  Sed 
ante  omnia  hoc  non  est  negligendum,  conspici  necessario  aliquam  modo  illius  liminis  par- 
tem,  quod  aheneum  vocabant,  aliam  non  esse  in  conspectu  sitam ,  de  qua  post  videbimus. 
"EpEidfxa  A^TjvaJv  vocatum  esse  miratur  Wunderus  hoc  limen,  rejectaque  Reisigii  mirabili 
sententia,  Enarr.  XXXVIII,  per  anachronismum  quendam  ab  ipsius  poetae  temporibus  haec 
repetit.  Poterat  hac  conjectura  supersedere.  Respexit  enim  procul  dubio  poeta  ad  ea,  quae 
recepto  Eumenidum  cultu  Minerva  urbi  conciliaverat  commoda:  Aesch.  Eum.  938  sqq.,  quae 
ab  Orestae  quidem  temporibus  non  poterat  Sophocles  repetere,  ni  a  fabulis  plane  aliena 
esset  temporum  ratio.     Sed  ad  tragoediam  est  revertendum. 

Post  viatoris  discessum  Oedipus  preces  ad  divas  fundit  ardentissimas ,  admonitus 
autem  a  filia  adventare  chorum,  committere  se  populo  non  audet,  sed  filiam  jubet  se  abdu- 
cere  et  limine  transcenso  lucum  intrans  e  scena  discedit;  post  chori  confirmatus  sermone 
iterum  prodit  et  a  choro  jubetur,  priusquam  secum  sermones  serat,  ad  ipsum  certe  limen  redire. 

Oedipus  quum  a  choro  certe  nusquam  conspiciatur,  vere  de  scena  mihi  videtur 
discessisse,  quod  ex  iis,  quae  supra  statuimus,  fieri  non  potuit,  nisi  per  portam  scenae 
sinistram,  utpote  cui  lucus  ille  circumfusus  esset.  Quid  enim  erat,  cur  poeta  vellet  fingi 
a  choro  Oedipodis  absentiam?  et  multo  magis  spectantibus  chori  probatur  formido,  si  et 
ipsis  subito  exoritur  vultu  torvo  et  oculis  effossis  horrenda  Oedipodis  species. 

Accuratius  deinde  est  in  eum  locum  ioquirendum,  ubi  Oedipus  jubetur  luco  excedere, 
quum  Hermanno  videafur  non  liquere,  utrum  ei  adscendendum  sit,  an  descendendura. 
Egregie  ille  monuit  v.  170  incipere  Oedipodem  progredi,  sed  subsistere  timenteni ,  ne  seve- 
rius  in  se  statuatur,  v.  179  iterum  pi^ogredi.  Sed  hoc  loco  fortunae  iniquitate  quatuor  perie- 
nint  versus,  quorum  primus  ad  v.  195  conformandus  ab  hoc  non  videtur  fuisse  diversus: 
fo?  uoi  fxoi.  Cur  Oedipus  hoc  loco  ciet  planctum?  Quoniam  ei  descendendum  est,  quod 
sine  allqua  timiditatis  specie  facere  non  potest.  Ita  enim  natura  ipsa  rem  comparavit,  ut 
in  tenebris  vel  clausis  oculis  circameuntes  multo  aiidacius  et  fidentius  ascendamus,  quam 
descendamus.  Quare  Oedipodi  interiora  nemoris  petenti  nuUa  difficultas  objecta :  ascenden- 
dum  enim  erat  in  struem  uno  scalarum  gradu  non  multo  altiorem,  ab  altera  autem  parte 
solum  erat  sirailem.  fortasse  in  modura  evectum,    post   nulla   res   impediebat,    quo   minus  in 

iDteriora  nemoris  pergere  posset.     Sed  quum  v.  194   ad   ipsos  illos  gradus    reductus    timide 

altitudinem  graduum,   ue  caderet,   pede  vel   baculo    exploraret,   gemitum    edit   prae   pudore. 

Praeterea  enim  non  iMtelligo,  cur  ibi  calamitatem  suam  deploret,    neque   alii   videntur   intel- 

lexisse;   tacent  enim  interpretes.     Scholiasta  tamen  ille  v.  19  hanc  difficultatem  sentiens  et 

memor  naturae  loci,  voraginem  significari  ratus  Ttdyov  substitui  Ttirpoo  jussit,  falso  quidem, 

oeque  tamen  sine  idonea  causa  faciens.     Perierunt  deinde  duo  Antigonae,  quod  antistropha 

docet;   versiculi,   exhortatorii   fortasse  sicut  ibi,   Oedipodis  unus,  verbis  w  fioi  dvs^ppovos 

atas  similis,  exclamatio   certe  et  ipse.     A  choro  deinde  admonitus,    ne  incolarum    repugnet 

religioni,  jnbet  se  abduci   in  eum  locum,   ubi  fas   sit   versari.     S^ed   quum   partem   quandam 

viae  confecisset,  in  eo  est,  ut  consistat:  chorus  tamen  nihil  ei  remittens:  ne  ibi  jam  pedem 

posuisse  velis;    quo  loco  aut   non  intelligo    interpunctionem   post  avrov  positam,    aut    non 

fero.     Fucum  fecisse  viris  doctis   opinor  aXis ,    quod   sequitur.     Mihi  atjrov ,   si  quod  vult 

Wunderus    significat:    ihi   consiste,    repugnare   videtur    iis,    quae    sequuntur:   firfKiri   rov6' 

dvtiTtirpov  fiijfxaros  i'Sco  rtoda  xXiv^s,  quae  de  considendo  propter  ovroas,  quod  sequi- 

tur,  Don  possunt  esse  dicta,  cogitatione  adde  KXivco  TioSa;   ad  ovroos'.  respondetur: ''^A.ts. 

''yivrov  conjungendum  est  cum  reliquis  hoc  sensu:  ne  tu  ibi  jam  subsistas,  et  dvrtnirpov 

fitffiaros   ^Sco   explicationis   gratia  sunt   ad   avrov   adjecta.      Quo   facto    Oedipus   moleste 

ferens,  cum  in  humo  pedem  se  ponere  sentiret,  ovrcos,  itane  demum?  interrogat.    €ui  chorus, 

qui  nihil,  ni^i  ne  in  fpsa  rupe  subsisteret,  monuerat,  jam  audisti,  inquit,  ita  mihi  satisfactum. 

Ocdipus  deinde  paullo   ferocius,    standumne    est   mihi?    interrogat.     Anceps    est   responsum ; 

seni  negare  sedem  crudelitatis  est,  considere  in  strue,  quod  v.  37  docemur,  religioni  ducitur. 

In  imo  igitur  lapidis  margine,  ut  pote  hnmana  arte  addito,  contractus  ut  considat  iXixptos 

OKXdCas)  chorus  ei  concedit,  cf.  Herm.  ad  190,  sed  tam  alte  coipus  deprimere  caecus  sine 

extrema  difficultate  nequit:  quidquid  pia  in  patre  sublevando  laborat  filia,  imbecillitatis  sensu 

obrutus  iterum  exclamat:  ioo  fioi  noi  et  ca  fiot  dvscppovos  aras- 

Tum  chorus  sciscitari  Oedipodis  origiiiem  eaque  comperta  perterritus  ipsum  abigere, 
Antigonae  tamen  blandissimis  precibus,  ipsius  senis  exclamationibus,  misericordiae  suae  pa- 
triaeque  utilitati  concedere,  dum  veniat  Theseus.  Oui  dum  exspectatur,  conspicit  Antigone 
Ismenam  sororem  equo  vectam,  cursu  celerrimo  ad  ipsos  approperantem.  Quae  propter 
equum  non  videtur  alio  loco  nisi  per  orchestrae  portam  sinistram  intrare  potuisse,  de  qua  re 
vide  Genellium  p.  174,  Geppert  iib.  d.  Eing.  p.  36,  et  quae  duobus  abhinc  annis  disputavi, 
Meld.  Schulpr.  1844,  excidisse  apud  Pollucem  post  ei(SeXB'6vr£s  6e  verba:  itp  'tnjtov  ij 
Koi  dfxaB^v,  ut  quod  praecedit  nie^ot  babeat,  quod  ei  respondeat.  Quofacto  supersedere 
poterimus  Buttmanni  commento  contendentis  ni^oi  significare,  qui  terra,  non  mari  adventant. 
Jam  patet,  quo  altera  illius  per  orchestram  viae  pars  vergat:  Thebas  deducit,  inde  enim 
venit  Ismena.  At  venerat  etiam  illinc  Oedipus,  qui  tamen  regia  porta  scenam  ingressus  est. 
Recte  tu:  duae  igitur  e  proscenio  patent  viae  Thebanae,  inter  quas  Furiarum 
lucus  medius  fingitur  esse  inteijectus ,  per  portam  regiam  altera,  altera  per  sinistram 
orchestrae. 

tsmena  patrls  dororisque  pctit  amplexus:  exhausta  utriusqne  revisendi  dulcedine 
perlatisque,  quac  DuntiaDS  advenerat,  Oedipodis  expiandi  suscipit  munus,  qua  in  re  qunm  io 
Oeontem  adrenientem  incidat,  sequitur,  ut  eadem,  qna  scenam  intravit,  via  ex  ea  disces- 
serit:  nemus  enim  aut  aliquam  certe  ejus  partem  circumire  jussa  est  v.  495. 

Oedipus  deinde  cum  multis  singultibus  satisfacit  choro  de  iis,  quae  deliquisset, 
sciscitanti,  advcnit  Tbeseus,  qui  quum  Atbenis  arcessitus  eit,  prodit  e  porta  dextra, 
quae  sine  dubio  ipsam  urbis  portam  spectantibus  repraesentabat,  ita  ut  hinc 
iliinc  muri  turresque  conspicerentur.  Recepto  in  fidem  Oedipode  Tbeseus  discedit  Ne- 
ptuDique  petit  aram  sacrificaturus  883,  quam,  in  montis  recessu  positam,  non  fuisse  in  con- 
•pectu  moDuimus;  per  portani  igitur  regiam  discedit. 

Cujus  absentia  usus  Creou,  qui  id  agit,  ut  Oedipodem  aut  placatum  Thebanis  aut 
vi  et  minis  abducat,  per  orchestrae  portam  sinistram  intrans  ab  Antigone  conspicitur  et  mo- 
deste  chorura,  propter  quem  erat  ei  praetereundum ,  ut  in  pulpitum  ascenderet,  allocutus 
Oedipodem  monet,  ut  volens  lubensque  secum  proficiscatur.  Quo  negante  Antigonen  abre- 
ptam  comitibus  tradit,  quos  consentaneum  est  substitisse  in  orchestra  822,  illa  cum  propter 
ipsam  cbori  stationem  abducenda  sit,  non  videntur  inanes  minae,  quas  chorus  jactat,  sed 
facile  intelligitur  pugnae  instantis  similliniam  fuisse  speciem.  Similia  vide  ap.  Gepp.  d. 
Eing.  p.  30.  Chorus  civium  implorans  opem  ad  dextram  recedit  orchestrae  partem,  dum 
per  sinistram  abducitur  Antigone.  Tum  Creon  in  pulpitum  redux  ipsum  comprehendit  Oedi- 
podem,  sed  choro  scalas  obsidente,  Theseo  simul  per  portani  regiam  advolante,  interceptus 
in  manus  incidit  Thesei,  qui ,  qua  via  abducta  erat  Antigone,  eadem  ipse  Thebanos  perse- 
cutus,  altera  illa,  qua  Oedipus  advenerat,  exercitus  partem  lucum  circumire  jubet  et  disce- 
dentibus  exitum  obstruere,  opinor,  ne  major  armatorum  copia  per  scenam  esset  traducenda. 
Per  orchestram  redeunt  Antigone  et  Ismene,  Theseus  autem  cum  equitibus  altera  illa  via 
circum  Furiarum  lucum  profectus  jam  accepit  nuntium  de  Polynice  ad  Neptuni  aram  sedente 
et  per  portam  regiam  et  ipse  et  Oedipodis  filius  et  intrare  ct  discedere  censendus  est. 

Ultimus  superest  Oedipodis  exitus  v.  1549  in  eum  locum,  quem  schol.  v.  1579 
sibi  persuasit  eundem  esse,  in  quem  v.  110  abierat,  quem  tamen  poeta  mirabili  memoriae 
lapsu  nunc  extra  scenam  situm  fingat.  Quin  locus  ille  is  erat,  in  quo  ne  colloqui  quidem 
auderes  cum  Oedipode,  hic  quo  Theseus,  filiae,  ministri  ipsura  sequantur.  1581.  Sed  ludum 
fecit  viro  doctiori  quam  acutiori  ;faA,Kot5s  illo  0605,  de  quo  supra  exposuimus.  Hoc  primum 
tenendum  est,  multi  homiues  quum  Oedipodem  discedentem  secuti  sint,  non  fingi  eum  con- 
tinuo  nemus  Furlanim  intrasse,  sed  aliquaradiu  propter  ejus  oram  incessisse.  Viam  quum 
ab  utraque  hujus  nemoris  parte  fuisse  viderimus,  alterutra  profectum  esse  coosentaneum  est, 
«t  quum  illa  per  orchestram  in  senem  caecum  non  cadat,  per  portam  regiam  discessit,  per 
eandera  redeunt  nuntius,  Antigone  cum  Ismena  et  Theseus. 

De  loco,  ubi  Oedipodem  terra  hauserit,  quamvis  nostrum  non  sit  exponere,  otpote 
qni  a  spectatorum  oculia  esset  remotus,  paucis  tamen  monebiraus.  Major  pars  hujus  Fn> 
riarum  nemoris  non  erat  locus  editus,  coUis  aut  mons,  sed  alte  depressus,  vallis  aut  vorago. 

sed  ea  arboribus,  dumetis,  herba  obsita,  non  enim  solum  a\6os  124,  sed  etiam  vaitos  190 
et  xpatrjp  vocatur  152,  1585:  neque  vero  uecessarium  est,  eandem  utroque  loco  significari 
voraginem,  quin  multae  ibi  videntiir  fuisse.  A.d  earum  unam  tradit  pocta  accessis^e  Oedi- 
podem,  quare  limeu  hujus  loci  rov  HarappctHrrfv  odov  vocavit,  partem  significans,  (sicut 
Latini  ultimus,  postremus  alicui  verbo  addentes  cf.  anpos  189)  non  totum  limen  praeruptum 
fuisse  dicens.  Latius  tamen  videtur  haec  vorago  hiare,  complures  in  ea  conspiciuutur  viae 
ad  ima  ducentes,  recessus  praeterea,  in  quorum  uno  conspiciebatur  Thesei  Pirithoique  mo- 
numentum,  quod  ibi  fingebantur  in  amicitiae  in  perpetuum  valiturae  memoriam  posuisse. 
Medius  inter  hoc  saxumque  Thoricium  et  sepulcrum  quoddam  e  saxo  exstructum  Oedipus 
consedit  et  corpore  abluto  in  eam  ipsam  voraginem  teste  scholiasta  se  conjecit,  per  quam 
Pluto  Proserpinam  abduxisse  credebatur.  Tanta  in  hoc  loco  describendo  cura  versatus  est 
poeta,  ut  non  pigeret  eum,  cavam  quandam  pirum  ibi  stantem  commemorasse,  quo  magis 
dolendum  est,  tanta  saevitia  postea  Antigonum  in  haec  loca  saeviisse,  ut  Pausanias  1,  30 
hic  nihil,  quod  commemoraret,  repererit. 

Absolvimus,  quod  proposueramus :  in  dramate  actionis  plenissimo  apparet,  quum  tot 
in  scena  coeant  viae,  Colonea,  Atheniensis,  ad  Neptuni  aram  una,  Thebanae  duae,  qnumque 
praeterea  exitus  esse  debeat  ex  ipso  nemore  sacro,  nihil  esse  tamen,  quod  statuamus  ullam 
propter  versuras,  quae  TCepiaxroi  Graece  vocantur  patuisse,  nisi  statuas  neglectam  esse 
unam  ex  iis,  quae  ex  more  in  theatris  erant.  Quod  qua  ratione  ductus  statuas  non  satis 
intelligo.    Sed  haec  doctioribus  relinquenda;  nos  utinam  non  plane  sine  fructu  laboraverimus. 

